open-index/open-wikipedia-markdown huggingface dataset:
Роше

**Роше** () — општина во округот Илцен, во сојузната покраина Долна Саксонија, Германија. Се наоѓа околу 13 километри југозападно од окружниот град Илцен.

Општината претставува административно седиште на истоимената општинска заедница.

## Географија
### Местоположба

Општината се наоѓа во источниот дел на Линебуршкото Поле.

### Општински единици

Општината Роше се состои од следниве единици:

* Борг
* Гауел
* Геденштет
* Гут Геденштет
* Хоенведрин
* Кацин
* Нателн
* Нојмиле
* Полау
* Пробин
* Рецин
* Роше-Прилип
* Швемлиц
* Шмелау
* Штитензен
* Тојендорф
* Царентин

## Наводи

## Надворешни врски

* Официјална страница на општинската заедница  

Категорија:Илцен (округ)
Биненбител

**Биненбител** () — општина во округот Илцен, во сојузната покраина Долна Саксонија, Германија. Се наоѓа на бреговите на реката Илменау, околу 20 километри северно од градот Илцен и 13 километри југоисточно од градот Линебург.

Биненбител влегува во состав на метрополитенската област Хамбург и се наоѓа во Линебуршкото Поле.

## Географија
### Општински единици

Општината Биненбител се состои од самото истоимено место и следниве единици (од 1972 г.):

Административното седиште се наоѓа во местото Биненбител.

### Водотеци

Низ општината поминува река Илменау, како и Страничниот канал на Елба, но и многу помали потоци.

## Наводи

## Надворешни врски

* Официјална страница 

Категорија:Илцен (округ)
Илменау (река)

**Илменау** () — река јужно од градот Хамбург, во сојузната покраина Долна Саксонија, Германија.

Илменау настанува во Линебуршкото Поле, јужно од Илцен, со спојување на реките Гердау и Штедерау во местото Ферсен, дел од градот Илцен. Претставува лева притока на Елба близу градот Винзен (Луе).

Илменау е долга 121 километар, вклучувајќи ја и должината на реката Штедерау. Најголемите градови долж Илменау се Илцен и Линебург.

Градот Илменау во сојузната покраина Тирингија не е долж текот на оваа река, туку на реката Илм.

Реката е пловна, но е малку искористена во тој поглед.

## Наводи


Категорија:Реки во Долна Саксонија
Линебуршко Поле

[мини|десно|300п|Карактеристичен поглед на Линебуршкото Поле близу [Шнефердинген]]

**Линебуршко Поле** () — голема површина на голет, гест и шумовит предел во североисточниот дел на сојузната покраина Долна Саксонија, северна Германија. Создава дел од задгрбнината на градовите Хамбург, Хановер and Бремен и е именувано по градот Линебург. Поголемиот дел од областа е природен резерват. Во областа се говори западнодолногерманскиот.

Линебуршкото Поле имал големи површини на голети, вообичаено како поголемиот дел од Северна Германија до 1800 година, но повеќето скоро целосно исчезнале во другите области. Голетите биле создадени по неолитот од преголема употреба за пасење на некогашните шумски подрачја на сувите песочни почви во гестот, како што се нарекува теренот во Северна Европа кој е малку ридест и песоклив. Поради тоа, Линебуршкото Поле е прогласен за културен пејзаж. Преостанатите области на голети се чуваат главно преку пасење, особено од северногерманската овца наречена „хајдшнуке“. Поради своите особености, Линебуршкото Поле е омилено туристичко одредиште во Северна Германија.

## Важни градови

* Амелингхаузен
* Бад Фалингбостел
* Биспинген
* Буххолц во Нордхајде
* Целе
* Гифхорн
* Хермансбург
* Линебург
* Мунстер
* Шнефердинген
* Золтау
* Илцен
* Валсроде

## Туризам

Денес, областа е омилено туристичко одредиште. Кон тоа придонесуваат тематскиот парк „Хајдепарк Золтау“, птичјиот парк Валсроде и сафари-паркот Серенгети кај Ходенхаген, снежниот центар Биспинген и Центар Парк, како и многу фарми, правејќи го Линебуршкото Поле особено омилено за семејства. Друга група на туристи се повозрасни граѓани на автобуски тури.

Поранешниот концентрациски камп Берген-Белзен близу градот Берген, исто така, се наоѓа во Линебуршкото Поле.


Категорија:Географија на Долна Саксонија
Категорија:Региони во Долна Саксонија
Категорија:Природни целини во Германија
Јапонско јаболко

мини|јапонско јаболко

**Јапонско јаболко** или **рајско јаболко** () е дрвенесто растение од семејството Ebenaceae, познато во целиот свет како **каки јаболко**. Јапонското јаболко може да расте како повеќе дрвја израснати од истиот корен или како само едно дрво, може да достигнат висина од 7,5 метри. Расте најдобро во области со умерено ладни зими и не премногу топли лета.

## Потекло
лево|мини
десно|мини| Зрели плодови
Јапонското јаболко води потекло од Јапонија, каде дрвјата на ова растение можат да се најдат стари до пет века. Се појавило во Европа во средината на 19 век, и се одгледувало само во Јужна Америка од крајот на 19 век.

## Плод
Ова дрво дава плодови во секое годишно време, во зависност од видот, како и плодовите кои можат да бидат во форма на обично јаболко, срце, сплескани или долгунести. Исто така, постојат големи разлики во големината и тежината на јапонското каки јаболко - од неколку стотици грама до скоро килограм. Бојата на јапонското каки јаболко, оди од светложолто-портокалова до темнопортокалово-црвена. Целото овошје може да се јаде, освен цветот и семето. Тоа достигнува целосна форма, арома и боја само кон крајот на сезоната на растење, на средината на есента. Плодот има специфична чувствителност на температурни промени и мрзнее на температури под -15 °. Високата концентрација на танините кај незрели плодови обезбедува горчлив вкус, а кога се комбинира со доволна количина на каротиноиди во овошјето, делува како силен антиоксиданс.

## Медицински аспект
Јапонското јаболко е богато со флавоноиди, особено кверцетин, што го прави пожелна состојка во третманот на кардиоваскуларни заболувања. Источната традиционална медицина го користи само јапонското јаболко за да помогне во лекувањето на цревните воспаленија, хемороиди, заболувања на желудникот и црниот дроб. Еден плод од јапонското јаболко содржи 12,6 мг витамин Ц, кое претставува 21% од препорачаната дневна доза на овој витамин.Исто така, плодот од јапонското јаболко има многу растителни влакна и со тоа го намалува нивото на холестерол во крвта и учествува во регулирање на варењето.

## Наводи

## Надворешни врски
* Бизнис весник - Каки 
* За каки 

Категорија:Флора на Азија
Категорија:Овошје
Категорија:Овошни дрва
Рецлинген (Долна Саксонија)

**Рецлинген** () — општина во округот Илцен, во сојузната покраина Долна Саксонија, Германија.

## Географија
### Општински единици

Општината Рецлинген се состои само од селото Рецлинген и со тоа е една од малкуте општини во Долна Саксонија, кои при општинската реформа во 1972 година не била споена со други општини.

## Наводи

## Надворешни врски

Категорија:Илцен (округ)
Балејка

**Балејка** () — село во Солунско, Егејска Македонија, денес во општината Илиџиево на Солунскиот округ во областа Централна Македонија, Грција. Населението брои 35 жители (2011). Ова не е традиционално село, туку никнало како сточарска населба во XX век.

## Географија
Селото се наоѓа во областа Вардарија, недалеку на југозапад од Коритен (Ѓордино) и 30&nbsp;км северозападно од Солун. Лежи крај самиот пат кој води од Солун за Кукуш.

## Историја
Населбата за првпат се среќава во пописот од 1928 г. под името *Ливадион*, со население од 58 жители. Во 1940 г. местото е веќе заведено како село *Балејка*, во кое тогаш живееле 57 лица. Се смета дека селото настрадало во Грчката граѓанска војна и било напуштено, бидејќи отсуствува на пописот од 1951 г. Подоцна сточарско население се повратило во Балејка, така што во 1961 г. 60 лица, намалувајќи се на 51 во 1971 и 48 во 1981 г. Во 1991 г. населението се зголемило на 58 жители, за повторно да се смали на 33 во 2001 и 35 во 2011 г.

## Население

## Стопанство
Како мала сточарска населба, населението се занимава главно со сточарство.

## Поврзано
* Вардарија

## Наводи

## Надворешни врски
* Балејка на страницата за Каваклиево  — портал на Општина Илиџиево 
* Провозување нив улиците на Балејка — кратко видео

Категорија:Илиџиево
Ауе (општинска заедница)

**Ауе** () — општинска заедница во округот Илцен, во сојузната покраина Долна Саксонија, Германија. Нејзино седиште е селото Врештет. Била создадена на 1 ноември 2011 година со спојување на поранешните општински заедници Врештет и Бодентајх.
мини|Грб на Ауе
Општинската заедница Ауе се состои од следниве општини:

# Бад Бодентајх
# Водач
# Золтендик
# Врештет

Категорија:Општински заедници во Долна Саксонија
Вирен

**Вирен** () — село и поранешна општина во округот Илцен, во сојузната покраина Долна Саксонија, Германија. Од 1 ноември 2011 година е дел од општината Врештет.

## Надворешни врски
* Официјална страница 

Категорија:Поранешни општини во Долна Саксонија
Категорија:Илцен (округ)
Категорија:Села во Долна Саксонија
Врештет

**Врештет** () — општина во округот Илцен, во сојузната покраина Долна Саксонија, Германија. Се наоѓа околу 7 километри јужно од окружниот град Илцен.

Општината претставува административно седиште на општинската заедница Ауе.

## Географија
### Општински единици

Кон општината Врештет припаѓаат следниве места:

* Болензен
* Брајтенхес
* Дрое
* Емерн
* Естерхолц
* Гафендорф
* Грос Прецир
* Хамборг
* Каленброк
* Калшторф
* Клајн Болензен
* Клајн Лондон
* Клајн Прецир
* Кенау
* Креце
* Крецмиле
* Лемке
* Нетелкамп
* Ниндорф II
* Нинволде
* Оштет
* Штадензен со Штројберг
* Штедердорф
* Вирен
* Врештет

## Наводи

## Надворешни врски

* Официјална страница 

Категорија:Илцен (округ)
Врештет (општинска заедница)

**Врештет** (̣) — поранешна општинска заедница во округот Илцен, во сојузната покраина Долна Саксонија, Германија. Нејзиното седиште било во истоименото село. На 1 ноември 2011 година, селата вклучени во оваа општинска заедница биле споени во општината Врештет. Исто така, таа била споена со општинската заедница Бодентајх и ја создале новата општинска заедница Ауе.
мини|Грб на Врештет
Општинската заедница Врештет се состоела од следниве општини:

# Штадензен
# Вирен
# Врештет

Категорија:Поранешни општински заедници во Долна Саксонија
Црква „Св. Илија“ - Плаќе

**Свети Илија** — главна селска црква во охридското село Плаќе. Во црковниот двор се наоѓаат и селските гробишта на Плаќе.

## Местоположба

Црквата се наоѓа на едно возвишение, во југозападниот дел на селото.

## Историја

Црквата била подигната во 1871 година.

Се верува дека некогаш на истото место на кое е подигната денешната градба имало постаро култно место. На западната страна на црквата можат да се забележат остатоци од градба, а во дворното место се наоѓаат стари средновековни гробови.

## Архитектура

Градбата на црквата е еднокорабна. Била градена со кршен камен и делкан бигор, а апсидата на црквата е полукружна. Во минатото била покриена со камени плочки. Материјалот за нејзината градба бил носен од месноста Сопот.

На северната страна од црквата е изградена трпезаријата.

### Фрескоживопис

Црквата поседува фрескоживопис, за кој се претпоставува дека е насликан за време на изградбата на црквата.

Од овој живопис се останати само ликовите во олтарниот простор и во споредните ниши.

### Иконостас

Во внатрешноста постои иконостас на кој се наоѓаат четири престолни икони, кои потекнуваат од 1872 година.

## Галерија


Податотека:Црква „Св. Илија“ - Плаќе 2.jpg|Помошен објект
Податотека:Црква „Св. Илија“ - Плаќе 3.jpg|Камбанаријата
Податотека:Гробишта во Плаќе.jpg|Селските гробишта
Податотека:Црква „Св. Илија“ - Плаќе 4.jpg|Помошен објект
Податотека:Црква „Св. Илија“ - Плаќе 5.jpg|Главниот влез
Податотека:Црква „Св. Илија“ - Плаќе 6.jpg|Поглед на црквата
Податотека:Црква „Св. Илија“ - Плаќе 7.jpg||Апсидата
Податотека:Црква „Св. Илија“ - Плаќе 8.jpg|Старата камбанарија
Податотека:Црква „Св. Илија“ - Плаќе 9.jpg|Задниот дел на црквата


## Поврзано
* Плаќе
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Плаќе
Плаќе
Каспер Асгрен

**Каспер Асгрен** (; р. ) — дански професионален друмски велосипедист, кој вози за UCI World Tour екипата .

Во август 2018 година бил именуван во почетниот состав за Вуелта а Еспања 2018. Во јули 2019 година бил именуван во почетниот состав за Тур де Франс 2019.

## Достигнувања

;2016
: 1. 20п Национално хронометарско првенство под 23 години
: 3. Национално хронометарско првенство
: 3. ГП Виборг
: 3. Краен пласман Тур де Берлин
: 5. Светско хронометарско првенство
;2017
: 1. 20п Европско хронометарско првенство под 23 години
: 1. 20п Национално хронометарско првенство под 23 години
: 1. ГП Виборг
: 1. Етапа 1 Тур де л’Авенир
: 6. Дуо Норманд (со Никлас Ларсен)
: 7. Светско хронометарско првенство под 23 години
;2018
: 1. 15п Светско првенство во екипен хронометар
: 1. Етапа 1 (TTT) Трка Адријатика Јоника
: 2. Краен пласман Истарски пролетен трофеј
::1. Етапа 1
: 4. Национално хронометарско првенство
: 6. Трофео Лаигвелја
;2019
: Национални првенства
::1. 20п Хронометар
::2. Друмска трка
: 1. Етапа 3 Трка околу Германија
: 2. 15п Европско хронометарско првенство
: 2. Трка околу Фландрија
: 3. Краен пласман Трка околу Калифорнија
::1. 20п Бодовен пласман
::1. Етапа 2

## Наводи

## Надворешни врски

* 
* 
* 

Категорија:Родени во 1995 година
Категорија:Живи луѓе
Категорија:Дански велосипедисти
Категорија:Велосипедисти на Летните олимписки игри 2020
Љубица (филм)

**Љубица** (хрватски: *Ljubica*) - хрватски и југословенски филм од 1978 година, во режија на Крешо Голик. Главните улоги ги играат: Божидарка Фрајт, Миодраг Кривокапиќ, Иван Пико Станчиќ и Реља Башиќ. Ова е деветтиот филм на Голик.

## Синопсис
Љубица (ја игра Фрајт) е привлечна жена во средните години која работи како педагог во центарот за глуви деца во Загреб. Нејзиниот маж (го игра Кривокапиќ) работи во странство и ретко се јавува дома. Нивното дете живее со баба му во селото. Љубица живее здодевен живот, а пресвртот настапува кога го запознава младиот, згоден студент (го игра Станчиќ)...

## Наводи

Категорија:Филмови чие дејствие се одвива во Загреб
Категорија:Филмови на хрватски јазик
Категорија:Хрватски филмови
Категорија:Југословенски филмови
Категорија:Филмови од 1978 година
Категорија:Филмови на Крешо Голик
Категорија:Филмови со Реља Башиќ
Категорија:Филмови со Миодраг Кривокапиќ
Категорија:Филмови со Божидарка Фрајт
Црква „Св. Недела“ - Плаќе

**Света Недела** — понова селска црква во охридското село Плаќе.

## Местоположба

Црквата е изградена пред самото село, од десна страна на патот кој води до него. Таа е изградена стотина метри северно од истоименото археолошко наоѓалиште.

## Историја

Камен-темелникот на црквата бил осветен и поставен на 11 јуни 2000 година. Црквата била завршена следната година и била осветена на 14 јули 2001 година од страна на митрополитот г. Тимотеј.

## Архитектура

Градбата на црквата е еднокорабна. Била градена со бигор, а апсидата на црквата е полукружна.

## Галерија


Податотека:Црква „Св. Недела“ - Плаќе 2.jpg|Апсидата
Податотека:Црква „Св. Недела“ - Плаќе 3.jpg|Куполата
Податотека:Поглед на црквата „Св. Недела“ во селото Плаќе.jpg|Поглед на црквата
Податотека:Црква „Св. Недела“ - Плаќе 4.jpg|Фреска над влезот
Податотека:Црква „Св. Недела“ - Плаќе 5.jpg|Главниот влез
Податотека:Црква „Св. Недела“ - Плаќе 6.jpg|Трпезарија
Податотека:Црква „Св. Недела“ - Плаќе 7.jpg|Помошни простории


## Поврзано
* Плаќе
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Плаќе
Плаќе
Мокреш

**Мокреш** (позната и како **Макреш**) — река во Македонија, сместена на Плакенска Планина. Поминува низ селото Речица.

## Извор

Извира на Плакенска Планина.

## Устие

Се влева во Коселска Река, лево од патот Охрид-Ресен.

## Поврзано
* Речица
* Плакенска Планина
* Коселска Река

## Наводи

## Надворешни врски

Категорија:Речица (Охридско)
Категорија:Реки во Македонија
Црква „Св. Ѓорѓи“ - Речица

**Свети Ѓорѓи** — главна селска и средновековна црква во охридското село Речица. Во дворот на црквата се наоѓаат и селските гробишта.

Црквата е прогласена за заштитен споменик на културата на Македонија.

## Историја

Црквата потекнува од 1370 година. Се верува дека била изградена на темели од постара црква.

## Архитектура
### Фрескоживопис

Според стручните истражувања врз црквата, фрескоживописот во внатрешноста на црквата потекнува од втората половина на XIV век. Истиот бил изработен од зографи од школата на зографот Јован Теоријан од Охрид.

## Галерија


Податотека:Гробишта во Речица.jpg|Селските гробишта
Податотека:Црква „Св. Ѓорѓи“ - Речица 2.jpg|Главниот влез
Податотека:Црква „Св. Ѓорѓи“ - Речица 3.jpg|Портата
Податотека:Црква „Св. Ѓорѓи“ - Речица 4.jpg|Помошен објект
Податотека:Црква „Св. Ѓорѓи“ - Речица 5.jpg|Камбанаријата
Податотека:Црква „Св. Ѓорѓи“ - Речица 7.jpg|Поглед на црквата
Податотека:Црква „Св. Ѓорѓи“ - Речица.jpg|Страничниот влез


## Поврзано
* Речица
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Речица (Охридско)
Речица
Црква „Св. Кузман и Дамјан“ - Речица

**Свети Кузман и Дамјан** — понова црква во охридското село Речица.

## Историја

Камен-темелникот бил осветен и поставен на 11 ноември 2000 година. Црквата била завршена во 2004 година, а осветена на 18 октомври 2004 година од страна на митрополитот г. Тимотеј.

## Архитектура
### Фрескоживопис

Црквата поседува фрескоживопис, кој бил изработен од уметникот Драган Ристески од градот Охрид.

## Галерија


Податотека:Црква „Св. Кузман и Дамјан“ - Речица 2.jpg|Впишана година на градба
Податотека:Црква „Св. Кузман и Дамјан“ - Речица 3.jpg|Куполата
Податотека:Црква „Св. Кузман и Дамјан“ - Речица 4.jpg|Влезната порта
Податотека:Црква „Св. Кузман и Дамјан“ - Речица 5.jpg|Помошен објект
Податотека:Црква „Св. Кузман и Дамјан“ - Речица 6.jpg|Чешма во црковниот двор
Податотека:Црква „Св. Кузман и Дамјан“ - Речица 7.jpg|Апсидата


## Поврзано
* Речица
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Речица (Охридско)
Речица
Дејан Атанацковиќ

**Дејан Атанацковиќ** (српски: *Дејан Атанацковић*; Белград, 1969) - српски писател, визуелен уметник и универзитетски професор.

## Животопис
Атанацковиќ е роден во Белград, во 1969 година. Предавал неколку предмети од областа на визуелните уметности и културата на универзитетите во Фиренца и во Сиена. Исто така, соработувал со Музејот на природните науки во Фиренца на предметот „Body Archives“, посветен на историјата на претставувањето на човечкото тело. Покрај тоа, водел работилници засновани на дијалог меѓу студентите и психијатриските пациенти. Со поддршка на Музејот на современата уметност, во Белград ја започнал иницијативата за нови наративни текови, „Поинаков поглед“.

## Творештво
Како визуелен уметник, почнувајќи од 1990-тите, Атанацковиќ реализирал неколку самостојни изложби и кустоски поставки, а некои негови дела се вклучени во музејските и приватните колекции. Во 2017 година го објавил својот прв роман „Лузитанија“ со кој ја освоил НИН-овата награда за роман на годината.

## Наводи

Категорија:Српски писатели
Категорија:Српски уметници
Категорија:Луѓе од Белград
Категорија:Родени во 1969 година
Категорија:Добитници на НИН-овата награда
Гарикојц Браво

**Гарикојц Браво Ојарбиде** (; р. ) — шпански професионален друмски велосипедист, кој вози за професионалната континентална екипа .

Во август 2018 година бил именуван во почетниот состав за Вуелта а Еспања.

## Достигнувања

;2008
: 1. Етапа 1 Бискајко Бира
;2009
: 1.  Баскиско хронометарско првенство под 23 години
: 2. Национално хронометарско првенство под 23 години
;2011
: 1. 20п Планински пласман Тур де л’Авенир
;2012
: 9. Вуелта Сиклиста а ла Риоха
;2013
: 10. Трка околу Пекинг
;2015
: 1.  Планински пласман Вуелта а Кастиља и Леон
: 5. Краен пласман Вуелта а Астурија
: 8. Краен пласман Тур ди Жеводан Лангдок-Русијон
;2017
: 8. Класика Примавера
;2018
: 6. Краен пласман Вуелта а Арагон
: 7. Гран при де Плимелек-Морбијан
;2019
: 6. Краен пласман Вуелта а ла Комунидад де Мадрид
: 8. Пруеба Вилјафранка де Ордизија
: 9. Класик Сид Ардеш

## Наводи

## Надворешни врски

* 
* 
* 

Категорија:Родени во 1989 година
Категорија:Живи луѓе
Категорија:Шпански велосипедисти
Категорија:Баскиски велосипедисти
Кошаркарски куп на Шпанија 1998

**Кошаркарски куп на Шпанија 1998** било 62-рото издание на Кошаркарскиот куп на Шпанија за мажи.

## Жреб

## Финале

## Надворешни врски
Copa del Rey 1999 en MARCA.com

1998
Нов Малград

**Нов Малград** (, *Неја Малгара*) — село во Солунско, Егејска Македонија, денес во општината Делта на Солунскиот округ во Централна Македонија, Грција. Населението брои 2.218 жители (2021).

## Географија
Селото се наоѓа во областа Вардарија на Солунското Поле, 17&nbsp;км западно од Солун и веднаш западно од македонското село Јунчии со кое денес е споено.

## Историја
Населбата е основана во 1909 г. под името *Кокмус* за муслимани-бегалци од Босна која била неодамна пропоена кон Австроунгарија. Во 1913 г. селото е припоено кон Грција согласно Букурешкиот договор и во него се доселиле две грчки семејства од источнотракиското гратче Малград (грч. Малгара, тур. Малкара) кое останало во Турција, а властите го нарекле местото *Нов Малград* (*Неја Малгара*) во чест на нивното родно место. Во 1913 г. во селото имало 501 жител, а во 1920 г. населението броело 484 жители. Во 1924 г. по сила на Лозанскиот договор бошњачкото население е иселено во Турција како муслиманско, а на негово место властите доселиле 249 семејства грчки колонисти, од кои 239 од Источна Тракија, 4 од Мала Азија и 6 од Бугарија. Во 1928 г. Нова Малгара станала наполно дојденско село со 283 семејства од вкупно 1.214 жители.

Благодарение на исклучително плодното земјиште потпомогнато од зафатите за мелиорација и наводнување, како и близината до Солун, селото почнало доживеало голем растеж. Во 1940 г. населението достигнало 1.912 жители, кои во 1951 г. се зголемиле на 1.981, а во 1961 г. на 2.061. На пописот во 1971 г. е забележан мал пад на 1.986 жители, но во 1981 г. населението се накачило на 2.248, а во 1991 г. — на 2.349 лица. Во 2001 г. во Нов Малград се попишани 2.443 лица, а во 2011 населението достигнало 2.404 жители.

## Население

## Стопанство
Во селото се произведуваат големи количества памук, овошје, жито и разни други земјоделски производи.

## Поврзано
* Вардарија
* Јунчии

## Наводи

Категорија:Делта (општина)
Бугенвил

**Бугенвил**, официјално **Автономен регион Бугенвил** е автономен регион во Папуа Нова Гвинеја. Најголеми острови во регионот се Бугенвил и Бука. Населението на регионот изнесува 249,358 (попис 2011).

Островот Бугенвил географски спаѓа во архипелагот на Соломонските Острови.

## Наводи

Категорија:Покраини во Папуа Нова Гвинеја
Категорија:Автономни региони
Категорија:Држави и територии настанати во 2000 година
Поврзување точки

мини|десно|250п|Делумно решена загатка со поврзување точки

**Поврзување точки**, позната и како **точка до точка** или **спојување точки** — вид загатка која се состои од низа точки означени со бројки. Со повлекување на линиите кои ги поврзуваат точките се открива нацртот на објектот. Загатката често се заснова на едноставна линиска уметност којашто овозможува подобар приказ на создадената слика или помага во добивањето на сложение делови од сликата. Загатките со поврзување точки обично се наменети за деца. Употребата на броеви за означување на точките може да се замени со букви или други симболи со запазен редослед.

## Преносно значење
Поимот „поврзување точки“ може да се користи и како метафора на способноста за поврзување на една идеја со друга, за пронаоѓање на „големата слика“ или за издвојување на клучната одлика во мноштво податоци.

## Примена
Концептот на поврзување точки има примена во проблемот на патувачки трговец, каде што се бара оптимален избор на бројки за означување на точки во насока на минимизирање на вкупната должина на нацртаните линии.

## Поврзано
* Соѕвездие

## Наводи

Категорија:Загатки
Математичка загатка

мини|десно|250п|Вагонот мора да се движи по патека која е зададена со математичка функција.

**Математичка загатка** — збирен назив на загатки кои сочинуваат значаен дел на разонодната математика. Овие загатки се одликуваат со посебни правила кои имаат за цел да го водат решавачот кон пронаоѓање решение коешто ги задоволува поставените услови, но тие обично не подразбираат натпревар меѓу двајца или повеќе натпреварувачи.

Конвејова игра на животот и фракталите може да се сметаат за математички загатки, иако решавачот со нив се соочува на самиот почеток преку поставување на почетни услови. Откако овие услови ќе бидат воспоставени, правилата на загатката ги определуваат сите понатамошни промени и потези. Решението на математичките загатки обично се пронаоѓа преку примена на креативно размислување. Математичките загатки понекогаш се користат за да ги мотивираат студентите во пренесување на знаење за техниките на решавање математички проблеми во основното образование.

## Наводи

## Надворешни врски
*Historical Math Problems/Puzzles. *Convergence*. Mathematical Association of America. 

Категорија:Разонодна математика
Категорија:Загатка
Криптограм

мини|десно|250п|Пример на криптограм чие дешифрирање ја открива реченицата „Style and structure are the essence of a book; great ideas are hogwash.“ (македонски: „Стилот и структурата се суштината на една книга; големите идеи се бесмислица.“) од Владимир Набоков.

**Криптограм** — вид загатка којашто се состои од краток шифриран текст. Обично, шифрата која се користи за шифрирање на текстот е доволно едноставна за да овозможи рачно решавање на криптограмот, а често се користат и заменлви шифри кои овозможуваат замена на секоја буква со друга буква или број согласно одредено правило. Понекогаш се користат и други видови шифри за создавање на криптограми, како што се книжните шифри кај кои се користат книги или статии за шифрирање на пораки. Решавањето на загатката се состои од одгатнување на текст со помош на расфрланите букви на почетокот.

## Примена
Во минатото, криптограмите имале сериозна примена во областа на криптографијата, но во поново време тие главно се среќаваат во весници и списанија како содржина за разонода.

Со називот „Криптограм“ е именуван и часописот на Американското криптографско здружение, којшто содржи криптографски загатки.

## Наводи

Категорија:Загатки
Категорија:Криптографија
Ханојска кула

мини|десно|250п|Макета на Ханојската кула со осум дискови
мини|десно|250п|Анимација на оптимално решение на Ханојската кула со четири диска

**Ханојска кула**, позната и како **Брамина кула** или **Лукасова кула** — матеиатичка игра или загатка. Се состои од три дрвени стапчиња и бројни дискови со различна големина кои може да се поместуваат од едно на друго стапче. На почетокот од загатката, куп од сите дискови е поставен во опаѓачки редослед во облик на конус (или „кула“) на едно стапче, така што дискот со најголем пречник е најдолу, а оној со најголем пречник најгоре. Главна цел на загатката е да се помести купот од сите дискови од едно стапче на друго, а притоа да се почитуваат следниве правила:
# само еден диск може да биде поместен со секој потег;
# секој потег се состои од поместување на горниот диск од еден куп кон врвот на друг куп или на дното на празно стапче; и
# не може да се случи диск да се помести врз друг диск со помал пречник.

Со три диска, загатката може да се реши во 7 потези. Оптималниот, т.е. најмалиот, број на потези за решавање на загатката изнесува 2*n* − 1, каде што *n* е бројот на дискови.

## Наводи

## Надворешни врски

* 

Категорија:Разонодна математика
Категорија:Загатки
Мостови (загатка)

**Мостови**, позната и како ***хашиокакеро*** (; во превод „градење мостови“) — вид логичка загатка измислена од страна на Николи. Загатката е поставена на четириаголна мрежа (која не секогаш е нацртана) со стандардизирана големина, така што некои полиња се означени со заокружение броеви од 1 до 8 наречени „острови“, додека другите се оставени празни. Целта е да се поврзат сите острови со исцртување на линии наречени „мостови“ меѓу островите.

## Називи
Во весникот *[[Тајмс]]*, загатката се појавила под називот „хаши“. Во Франција, Данска, Холандија и Белгија е обајвена со името „аи-ки-аи“.

## Историја
Загатката за првпат се појавила во 31. издание на списанието на издавачката куќа Николи од септември 1990 година, иако загатката претходно се појавила во изменет облик во 28. издание на списанието од декември 1989 година.

## Правила
Целта на играта е да се поврзат сите острови со мостови, така што при исцртувањето на мостовите ќе бидат задоволени следниве услови:
* мостовите претставуваат прави линии, и започнуваат и завршуваат ма различни острови;
* мостовите не смеат да сечат други мостови или острови;
* мостовите може да бидат исцратени само под прав агол;
* најмногу два моста може да поврзат два острова;
* бројот на мостови до секој остров мора да е еднаков на зададениот број за тој остров; и
* мостовите мора да ги поврзуваат островите во единствена поврзана група.

## Наводи

## Надворешни врски

* Мостови  — службено мрежно место на Николи 

Категорија:Загатки
15 (загатка)

мини|десно|250п|Загатката е решена кога броевите ќе бидат подредени редоследно од најмал до најголем

**15**, позната и како **петнаесетка** или **мистично поле** — лизгачка загатка којашто се состои од рамка со плочки означени со броеви, поставени во случаен редослед со едно празно поле. Целта на загатката е, со лизгање на плочките означени со броеви низ празното поле, да се подредат редоследно од онаа со најмал до онаа со најголем број.

Загатката се јавува и во други големини, од кои особено е позната онаа под називот „8“. Така на пример, ако рамката е со димензии 3×3, тогаш таа се нарекува „8“; ако е со димензии 4×4, тогаш се нарекува „15“; а ако е со димензии 5×6, тогаш се нарекува „29“.

## Примена
Загатката служи како класичен проблем за моделирање на евристички алгоритми. Често применувани евристички методи за овој проблем се пребројување на бројот на погрешно поставени плочки и пресметување на збирот на растојанието меѓу погрешната и целната поставеност. Притоа, обата методи се изводливи, т.е. тие никогаш не го преценуваат бројот на преостанати потези, што овозможува оптималност за некои пребарувачки алгоритми како што е на пример алгоритмот А*.

## Поврзано
* Минусна коцка
* Рубикова коцка

## Наводи

## Литература

*
*
* Edward Kasner & James Newman (1940) Mathematics and the Imagination, pp 177&ndash;80, Simon & Schuster.
*

## Надворешни врски

*  The history of the 15 puzzle
* Fifteen Puzzle Solution
* Maximal number of moves required for the m X n generalization of the 15 puzzle
* 15-Puzzle Optimal Solver

Категорија:Загатки
Категорија:Нерешливи загатки
Минусна коцка

мини|десно|200п|Минусна коцка
мини|десно|200п|Расклопени внатрешни коцкички на минусната коцка

**Минусна коцка** () — тридимензионална механичка загатка, варијанта на загатката 15, која се произведувала во СССР. Претставува затворена проѕирна коцка во којашто се содржани 7 мали коцкички, од кои секоја се состои од две половини во облик на буквата „П“ со различна боја. Должината на внатрешната страна од надворешната коцка е малку од двојно поголема од страната на внатрешните коцкички. Надворешната коцка не содржи осма внатрешна коцкичка, а така ослободениот простор служи за поместување на коцкичките. Цел на загатката е да се поместат коцкичките на начин, така што сите внатрешни коцкички на секоја страна од надворешната коцка образуваат иста боја.

Во производство биле две варијанти на минусната коцка — московска и свердловска — кои се разликувале по боите на коцката — бело-сива или бело-црвена — како и по ориентацијата на една од малите коцкички. Поради последното, кај московската варијанта имало 12 пати повеќе решенија, што укажува на тоа дека свердловската варијанта била 12 пати потешка за решавање.

## Поврзано
* 15 (загатка)
* Рубикова коцка

## Наводи

## Надворешни врски
* Статија за минусната коцка  на Квант. стр. 66. 
* Патент DE 3,027,556 

Категорија:Загатки
Проблем со три чаши

мини|десно|250п|Стандардна, нерешлива поставеност на проблемот, каде што чашите A и C се отворени, а чашата B е затворена.
мини|десно|250п|Решлива поставеност на проблемот, каде чашите A и C се затворени, а чашата B е отворена.

**Проблем со три чаши**, познат и како **предизвик со три чаши** — математичка загатка којашто во нејзиниот најпрепознатлив облик е нерешлива. Во почетната поставеност на проблемот, една од чашите е затворена, а другите две се отворени. Целта е да се отворат сите чаши во не повеќе од шест потези, така што со секој потег да бидат превртени точно две чаши.

Проблемот може да се јави и во решлив облик чија почетна поставеност се состои од една отворена и две затворени чаши. Овој проблем може да се реши во само еден потег со отворање на двете затворени чаши, така што се добива целната поставеност на три отворени чаши. Решливиот облик на проблемот се користи како трик, каде што изведувачот го решава решливиот облик во повеќе потези, а потоа бара од публиката да го реши нерешливиот облик на проблемот.

## Доказ за невозможност
Суштината на доказот се состои во тоа дека не постои можност со последователно додавање или одземање на парен број (потег) на непарен број (почетна поставеност на чашите) да се добие нула (решение на проблемот). Доказот е во продолжение и истиот може да се воопшти за случајот кога на располагање стои неограничен број потези.

Нека се дадени чашите A, B и C, така што две од нив се отворени, а третата е затворена. Со W нека е означен бројот на погрешно поставени, т.е. затворени чаши, па очигледно е дека за почетната поставеност важи W_0 = 1. Ако со S е означен секој потег кој се состои од превртување на точно две чаши, јасно е дека се можни три различни потези: превртување на две отворени чаши, превртување на две затворени чаши и превртување на една отворена и една затворена чаша. Според тоа, ефектот на секој потег поприма вредности од мнижеството S = \{-2, 0, 2\}, односно отворањето на две затворени чаши го намалува бројот на погрешно поставени чаши за 2, затворањето на две отворени чаши го зголемува бројот на погрешно поставени чаши за 2, додека отворањето на една затворена и затворањето на една отворена нема никаков ефект.

Сега нека е претставено решението на проблемот преку диференцната равенка W_n = W_0 + nS = 0, каде што n \leq 6 за n \in \mathbb{N}. Со замена на W_0 = 1 во диференцната равенка се добива nS = -1. Нека се претпостави дека решението постои, односно \exists{n} \in \mathbb{N}: nS = -1. Но, со оглед на тоа што S = 2k за k \in \mathbb{Z}, односно S е парен број, следува дека nS = 2nk = 2k_1 за k_1 \in \mathbb{Z}, односно nS исто така е парен број. Последното противречи на претпоставката дека решението постои и според тоа истото не постои.

Со примена на математичка индукција лесно се докажува дека решението не постои не само за n \leq 6, туку за \forall n \in \mathbb{N}.

## Поврзано
* Проблем со три бунари
* Седум мостови на Кенигсберг

## Наводи

## Надворешни врски
*

Категорија:Загатки
Категорија:Нерешливи загатки
Механичка загатка

мини|Механички дизајн на загатки од В. Алтекрусе, патентиран во 1890 година. Загатката се состои од дванаесет идентични парчиња кои мора да бидат поставени заедно.
**Механичка загатка** е загатка претставена како збир на механички меѓусебно поврзани парчиња во кои решението е да се манипулира со целиот предмет или делови од него. Една од најпознатите механички загатки е коцката на Ерна Рубик која ја измислила во 1974 година. Загатките се претежно наменети за еден играч каде целта е играчот да го види преку принципот на предметот, не толку многу што случајно излеглува вистинско решение преку проба и грешка . Имајќи го овој предвид, тие често се користат како тест за интелигенција или обука за решавање проблеми.

## Историја

## Наводи

*Puzzles Old & New, by Professor Hoffmann, 1893
*Puzzles Old and New, by Jerry Slocum & Jack Botermans, 1986
*New Book of Puzzles, by Jerry Slocum & Jack Botermans, 1992
*Ingenious & Diabolical Puzzles, by Jerry Slocum & Jack Botermans, 1994
*The Tangram Book, by Jerry Slocum, 2003
*The 15 Puzzle, by Jerry Slocum & Dic Sonneveld, 2006
Оваа статија многу се заснова на соодветната статија на германската Википедија .

Категорија:Загатки
Јапонска загатка

мини|Јапонска тајна кутија за загатки
мини|Јапонска кутија за накит Yosegi
На англиски јазик, изразот „ **јапонска загатка** “ обично се однесува на логички загатки, кои (барем во минатото) биле повеќе популарни во Јапонија отколку на Запад, каде доминираат игри со зборови . 

Најголемиот издавач на загатки во Јапонија во моментов е Николи ; видете ја придружната статија за повеќе информации. 

Категорија:Јапонска култура
Категорија:Загатки
Пирамидална загатка

**Пирамидална загатка** — механичка загатка (составен мозаик) која се состои од две или повеќе компонентни парчиња кои се вклопуваат заедно за да се создаде пирамида.

## Историја
*Непознато потекло* . Децата на американските пионери играа со едноставни играчки како што се овие.

## Решенија

* Дво парчиња пирамидални загатки: Обична пирамида не е можна во овој случај. Наместо тоа, можеме да формираме само 4 соочени тетраедрон пирамиди.

За да го направите ова, направете ги квадратните лица да се свртат едни на други и да извртуваат еден исправен за да ја завршите четири-соочената тетрахедронска пирамида.

* Четири парчиња пирамидални загатки: Придружете се на четирите идентични парчиња во парови, така што ќе се исполнат најмалите триаголни лица. Свртете ги квадратите да се соочат едни со други и да ги соберете. Ова ќе остави квадратно лице на двете резултатски парчиња. Со квадратните страни на блоковите свртени еден кон друг, извртувајте едно парче исправено за да ја завршите пирамидата.

## Поврзано

Категорија:Загатки
Проблем со три бунари

мини|десно|250п|Проблемот со три бунари се однесува на поврзување на секоја куќа со секој бунар без притоа линиите на поврзување да се пресекуваат.

**Проблем со три бунари**, познат и како **проблем со три куќи** — класична математичка загатка којашто гласи:

Нека се дадени три куќи на рамнина и секоја од нив треба да се поврзе со три бунари како извори на три вида енергија: вода, гас и струја. Дали постои начин да се воспостават сите девет врски без притоа било која од нив да пресекува некоја друга и без да се користи простор со повисока димензија?

Проблемот претставува апстрактна математичка загатка којашто поставува ограничувања кои не постојат во практична инженерска смисла. Тој е дел од математичката област тополошка теорија на графови, која го проучува вметнувањето на графови на површини. Со поформален речник од областа на теоријата на графови, проблемот прашува дали целосниот дводелен граф *K*3,3 е рамнински. Во однос на проблемот, графот се среќава како „граф на корисност“, а нарекуван е и „Томсенов граф“.

## Решение
При вообичаената поставеност на проблемот на дводимензионална рамнина, решението на загатката е „не“, односно не постои начин да се воспостават сите девет врски без притоа барем две од нив да не се пресекуваат. Со други зборови, графот *K*3,3 не е планарен. Во 1930 година, Казимир Куратовски истакнал дека графот *K*3,3 не е планарен, од каде што следува дека проблемот нема решение. Сепак, Дејвид Кулман изјавил дека „интересно е тоа што Куратовски не објавил детален доказ дека *K*3,3 е непланарен“.

## Поврзано
* Проблем со три чаши

## Наводи

## Надворешни врски
* 3 Utilities Puzzle на Cut-the-knot 
* The Utilities Puzzle — објаснување со решение на Archimedes-lab.org 
* 
* 

Категорија:Загатки
Категорија:Нерешливи загатки
Категорија:Математички проблеми
Седум мостови на Кенигсберг

мини|десно|250п|Карта на Кенигсберг во Ојлерово време на којашто се истакнати реката Прегел и седумте мостови со нивната вистинска местоположба

**Седум мостови на Кенигсберг** — математичка загатка и еден од позначајните историски проблеми во математиката. Отсуството на решение утврдено од страна на Леонард Ојлер во 1736 година довело до поставување на основите на теоријата на графови и ја претскажала идејата за математичката гранка денес позната како топологија.

Градот Кенигсберг во Прусија (денес Калининград, Русија) бил сместен на двата брега на реката Прегел, во којашто се наоѓаат два големи острови — Кнајпхоф и Ломзе — коишто биле поврзани еден со друг или со крајбрежните делови на градот со седум мостови. Проблемот се состои во осмислување на прошетка низ градот, така што секој од мостот ќе биде преминет само еднаш. Притоа, за неприфатливо решение на проблемот се смета она коешто вклучува:
# пристигнување до остров или крајбрежен дел на градот без да се премине преку мост; или
# пристапување на било кој мост без да се премине преку неговиот друг крај.

Ојлер докажал дека проблемот нема решение. Тешкотијата со која се соочил бил развојот на соодветна техника на анализа и на последователните тестови кои го воспоставиле тврдењето со математичка строгост.

## Поврзано
* Проблем со три чаши
* Проблем со три бунари
* Ојлеров пат
* Хамилтонов пат

## Наводи

## Надворешни врски

* Ојлеровата оригинална статија 
* Kaliningrad and the Konigsberg Bridge Problem на Convergence 
* The Bridges of Königsberg
* How the bridges of Königsberg help to understand the brain
* Euler's Königsberg's Bridges Problem на Math Dept. Contra Costa College
* Pregel — алатка именувана по проблемот

Категорија:Загатки
Категорија:Нерешливи загатки
Категорија:Математички проблеми
Бодентајх (општинска заедница)

алт=Бодентајх — поранешна општинска заедница во округот Илцен|мини|Бодентајх  — поранешна општинска заедница во округот Илцен
**Бодентајх** (̣) — поранешна општинска заедница во округот Илцен, во сојузната покраина Долна Саксонија, Германија. Нејзиното седиште било во селото Бад Бодентајх. На 1 ноември 2011 година таа била споена со општинската заедница Врештет и ја создале новата општинска заедница Ауе.

Општинската заедница Бодентајх се состоела од следниве општини:

# Бад Бодентајх
# Водач
# Золтендик

Категорија:Поранешни општински заедници во Долна Саксонија
Золтендик

**Золтендик** () — општина во округот Илцен, во сојузната покраина Долна Саксонија, Германија.

## Географија
### Општински единици

Кон општината Золтендик припаѓаат следниве места:

* Бокхолт
* Хојершторф
* Какау
* Катин
* Мисинген
* Тилиц
* Фарбиц

## Наводи

## Надворешни врски

* Официјална страница  

Категорија:Илцен (округ)
Бад Бодентајх

**Бад Бодентајх** () — општина во округот Илцен, во сојузната покраина Долна Саксонија, Германија. Се наоѓа околу 17 километри југоисточно од окружниот град Илцен.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

Општината претставувала административно седиште на поранешната општинска заедница Бодентајх.

## Географија
### Соседни општини

Соседни општини на Бад Бодентајх се Врештет, Золтендик и Водач. Исто така, Бад Бодентајх се граничи и со сојузната покраина Саксонија-Анхалт.

### Општински единици

Општината Бад Бодентајх се состои од самото место Бад Бодентајх и местат Абендорф, Бомке, Флинтен, Хеклинген, Кукшторф, Оферштет, Шафведел и Шошторф.

## Наводи

## Надворешни врски

* Официјална страница 

Категорија:Илцен (округ)
Категорија:Бањски градови во Германија
Лидер (Германија)

**Водач** () — општина во округот Илцен, во сојузната покраина Долна Саксонија, Германија.

## Географија
### Местоположба

Водач се наоѓа помеѓу Страничниот канал на Елба и шумски подрачја. Во непосредна близина се наоѓа Швајмкер Мор со особен птичји и растителен свет.

### Општински единици

Кон општината Водач припаѓаат следниве места:

* Лангенбриге
* Рајншторф
* Рерзен

Во општината се наоѓаат и помалите местенца Ној Водач и Валдхоф.

## Наводи

## Надворешни врски

Категорија:Илцен (округ)
Лидер (појаснување)

**Водач** може да се однесува на следново:

* Водач — водач, предводник на организација, група и слично
* Водач (Германија) — општина во сојузната покраина Долна Саксонија, Германија
* Водач (река) — притока на Фулда во сојузната покраина Хесен
Црква „Св. Никола“ - Свиништа

**Свети Никола** — главна селска црква во охридското село Свиништа.

Црквата се наоѓа на влезот во селото, а околу нејзе се сместени селските гробишта.

## Историја

Црквата била изградена во 1934 година.

Сепак, постојат податоци дека црквата била најпрвин изградена кон крајот на  век, а подоцна во 1934 година било темелно обновена.

Околината на црквата била партерно уредена во текот на 2014 година, како и пристапниот пат. Средствата биле обезбедени од локалната самоуправа, а помагнал и црковниот одбор и месното население.

## Галерија

**Црквата**

Податотека:Црква „Св. Никола“ - Свиништа 4.jpg|Камбанаријата
Податотека:Црква „Св. Никола“ - Свиништа 5.jpg|Споредниот влез
Податотека:Црква „Св. Никола“ - Свиништа 6.jpg|Целосен поглед
Податотека:Црква „Св. Никола“ - Свиништа 7.jpg|Поглед на црквата
Податотека:Црква „Св. Никола“ - Свиништа 8.jpg|Апсидата


**Останати објекти**

Податотека:Црква „Св. Никола“ - Свиништа 3.jpg|Помошен објект
Податотека:Црква „Св. Никола“ - Свиништа.jpg|Портата
Податотека:Гробишта во Свиништа.jpg|Селските гробишта


## Поврзано
* Свиништа
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Свиништа
Свиништа
Кочо Божинов Мијајлевски

**Кочо Божинов Мијајлевски** — македонски револуционер во ВМОРО. Активен учесник во ослободувањето на Македонија.

## Животопис
**Кочо Божинов Мијајлевски** е роден во 1880 година во селото Брезово во областа Железник.

Активен учесник во македонската револуционерна организација бил уште од 1898 година. Со Јордан Пиперката се запознал истата година, и соработувал со него. Учествувал во битките со османлиската војска кај селата Брезово и Ново Село.

После смртта на војводата Јордан Пиперката продолжил со неговите другари да води битки против османлиската војска.

## Наводи

Категорија:Родени во 1880 година
Категорија:Луѓе од Брезово
Категорија:Дејци на МРО
Категорија:Македонски револуционери
Категорија:Македонски војводи
Категорија:Учесници во Илинденското востание
Алекса Митаноски

**Алекса Митаноски** — македонски револуционер во ВМОРО. Активен учесник во ослободувањето на Македонија.

## Животопис
Алекса Митаноски е роден во 1870 година во селото Кладник, кичевско. Тој бил најпознатиот револуционер од селото Кладник, и бил многу почитуван во кичевско.

Во македонска револуционерна организација се приклучил од скоро самите почетоци на организацијата. Долги години се борел против османлиската војска. Бил член во четата на далеку прочуениот војвода, Јордан Пиперката. Заедно со него и четата во 1901 година воделе битка кај селото Белица против османлиската војска. Како дел од јордановата чета бил дел и од други битки против османлиската војска.

## Наводи

Категорија:Дејци на МРО
Категорија:Родени во 1870 година
Категорија:Луѓе од Кладник
Категорија:Македонски револуционери
Категорија:Учесници во Илинденското востание
Категорија:Добитници на Илинденска пензија
Бевензен-Ебшторф

мини|Фахверк куќа од 1826 г.
**Бевензен-Ебшторф** () — општинска заедница во округот Илцен, во сојузната покраина Долна Саксонија, Германија. Нејзино седиште е градот Бад Бевензен. Била создадена на 1 ноември 2011 година со спојување на поранешните општински заедници Бевензен и Алтес Амт Ебшторф.
мини|Грб на Бевензен-Ебшторф
Општинската заедница Бевензен-Ебшторф се состои од следниве општини:

# Алтенмединген
# Бад Бевензен
# Барум
# Емендорф
# Ебшторф
# Ханштет
# Химберген
# Јелмшторф
# Натендорф
# Ремштет
# Швинау
# Весте
# Вридел

Категорија:Општински заедници во Долна Саксонија
Параклис „Св. Ирина“ - Свиништа

**Света Ирина** — параклис во близина на охридското село Свиништа. Сместен е непосредно покрај магистралниот пат Охрид-Ресен, на местото каде што се исклучува патот кој води кон селото.

## Историја

Параклисот бил подигнат на иницијатива на Трене Климески од селото Лескоец, а кој потекнува од Опеница. Него му дошло на сон да подигне црква на тоа свето место.

## Галерија


Податотека:Параклис „Св. Ирина“ - Свиништа 2.jpg|Апсидата
Податотека:Параклис „Св. Ирина“ - Свиништа 3.jpg|Куполата
Податотека:Параклис „Св. Ирина“ - Свиништа 4.jpg|Внатрешноста
Податотека:Крст во близина на Свиништа.jpg|Крст во близина на параклисот


## Поврзано
* Свиништа
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Свиништа
Свиништа
Ристо Лозаноски

**Ристо Лозаноски** (, Големо Илино, Демирхисарско - , Белград) — сликар, педагог, претставник на фигуративното и апстрактното сликарство. Дипломирал на Академијата за ликовни уметности во Белград во 1951. Бил учесник во НОБ. Бил член на групите Денес и Мугри. Се инспирирал од прилепскиот пејзаж, а во серија од експресионистички цртежи од личната драма.

Категорија:Македонски сликари
Категорија:Апстрактни сликари
Категорија:Големо Илино
Категорија:Починати во Белград